Source: https://www.hcmbaiamare.ro/arhiva307.html
Timestamp: 2019-06-26 16:35:03+00:00

Document:
29 septembrie 2007 De zece goluri speranţe
În faţa a aproximativ 1.500 de spectatori HCM Baia Mare a învins, pe teren propriu, cu 23-13 (7-6) pe Skövde HF (Suedia) în prima manşă a turului 2 din Cupa EHF.
După primul sfert de oră tabela de marcaj indica rezultatul de 3-3, pentru ca în minutul 23 scorul înregistrat să fie doar 6-6. În această perioadă băimărencele au ratat 3 aruncări de la 7 metri şi cinci situaţii "unu la unu" în care portarul Gabriella Kain a salvat miraculos. În ultimul minut al primei reprize HCM a beneficiat de o nouă aruncare de la 7 metri. Magda Kovacs înscrie şi gazdele pleacă la vestiare cu avantaj minim, 7-6.
După pauză băimărencele ies mult mai motivate în joc. Se apără mai avansat şi pe fondul unor intervenţii excelente ale Claudiei Cetăţeanu se desprind la 4 goluri în numai 5 minute (10-6). Antrenorul Ioan Băban mizează în centru pe Ioana Negria, care imprimă o viteză de joc superioară şi apărarea suedeză începe să se clatine. Carmen Buceschi şi Cami Balint marchează spectaculos şi HCM de desprinde la 11 goluri cu doar 6 minute înainte de final (21-10). Dacă în prima repriză gazdele au ratat 3 aruncări de la 7 metri, în partea a doua a jocului Magda Kovacs a înscris toate cele 6 penalty-uri. Suedezele au redus diferenţa în ultimele minute şi rezultatul final a fost 23-13.
Excelent arbitrajul prestat de cuplul Branka Maric - Zorica Gardinovacki din Serbia.
Returul dintre Skövde şi HCM Baia Mare se dispută sâmbătă, 6 octombrie de la ora 17:00 (ora României). Evoluţia scorului va putea fi urmărită live pe www.hcmbaiamare.ro.
Cu toate că a făcut deplasarea în Baia Mare, vedeta echipei Skövde şi a Naţionalei Suediei, Linnea Torsterson, nu a primit drept de joc din partea delegatului EHF, Nicolae Vizitiu, deoarece numele ei nu figura pe lista oficială depusă de clubul scandinav la Federaţia Europeană de Handbal. Din acest motiv Torsterson a urmărit meciul din tribună.
Declaraţii la conferinţa de presă
Magnus Frisk (antrenor principal Skövde HF): "Au fost două reprize diametral opuse în acest meci. În prima parte jucătoarele mele au respectat tactic aproape tot ce le-am cerut şi au jucat de la egal la egal cu Baia Mare. Însă, în a doua repriză au adormit, mai ales în apărare, unde ne-a lipsit agresivitatea din primele 30 de minute. Nici în atac n-am excelat. Am jucat prea lent şi previzibil, iar jucătoarele mele de bază au căzut psihic şi au cedat lupta când Baia Mare s-a desprins la mijlocul reprizei a doua."
Ioan Băban (antrenor principal HCM Baia Mare): "În prima repriză am jucat destul de timorat, mai ales în atac, unde am ratat din situaţii ideale. Parcă eram în meciurile de campionat de la Brăila, Galaţi şi Roman. În partea a doua a meciului le-am reamintit suporterilor cealaltă faţă a echipei, cea din returul sezonului trecut. Felicit jucătoarele pentru victorie şi mai ales pentru evoluţia din repriza a doua. De asemeanea mulţumesc conducerii administrative pentru modul în care a organizat acest meci. Cu toate că am învins la 10 goluri diferenţă consider că abia acum şansele de calificare sunt egale,
50 - 50 la sută. Calificarea se va juca în Suedia şi sunt convins că Skövde va face tot posibilul să întoarcă rezultatul în favoarea lor."
HCM Baia Mare - Skövde HF 23-13 (7-6)
Sala Polivalentă - circa 1.500 de spectatori.
Au arbitrat: Branka Maric - Zorica Gardinovacki (Serbia).
HCM Baia Mare: Cetăţeanu - Kovacs 7 (7), Balint 5, Negria 4, Geiger 3, Buceschi 2, Oşan 1, Rudics 1, Herman, Diniş-Vârtic. Antrenori: Ioan Băban (principal) şi Costică Buceschi (secund).
Skövde HF: Kain, Karlsson, Gustavsson - Nyden 4, Wiren 3, Carlsson 2 (1), A.M. Johansson 1, Wallen 1, Widell 1, Lindgren 1, Jiveby, Nilsson, Larsson, Lundh. Antrenori: Magnus Frisk (principal) şi Kjell Larssson (secund).
Aruncări de la 7 m:11-3 (transformate 8-1, au ratat Balint, Geiger, Rudics respectiv Carlsson 2
26 septembrie 2007 Skövde e lideră în Suedia
Adversara băimărencelor din Cupa EHF, Skövde HF, se află pe primul loc în Elitserien, prima ligă suedeză, cu punctaj maxim (6 puncte din 6 posibile), după primele
3 etape.
În ultimul meci, disputat pe teren propriu, Skövde a spulberat cu 22-8 (10-4) pe Sparvagens HF. Golurile învingătoarelor au fost marcate de Angelica Wallén 8, Lisa Lindgren 3, Anna Maria Johansson 3, Erica Widell 2, Sofia Carlsson 2 (1), Erika Nilsson 1 (1), Karin Nydén 1, Anna Larsson 1 şi Anna Karin Jiveby 1. Nu au jucat deloc în acest meci cele două componente ale Naţionalei de senioare a Suediei, Linnea Torstenson şi Lisa Wirén.
Clasament Elitserien
(Liga 1 din Suedia)
1. Skövde HF 6 p (3 jocuri)
2. IK Savehof 6 p (3)
3. Lugi HF 2 p (2)
4. Team Eslöv IK 2 p (2)
5. Hammarby IF 2 p (2)
6. BK Heid 2 p (2)
7. IVH Vasteras 2 p (2)
8. Skuru IK 2 p (2)
9. Önnereds HK 2 p (2)
10. Sparvagens HF 2 p (3)
11. Kungalvs HK 0 p (3)
12. Skanela IF 0 p (2)
26 septembrie 2007 Stafful HCM îşi cumpără bilete pentru meciul cu Skövde
Începând de marţi s-au pus în vânzare la Sala polivalentă bilete de intrare şi programe pentru meciul HCM Baia Mare - Skövde HF (Suedia), din Cupa EHF, care se va desfăşura sâmbătă 29 septembrie de la ora 11:00.
Printre cei 200 de cumpărători s-au aflat şi conducătorii clubului băimărean. Vicepreşedintele Liviu Bala a cumpărat trei bilete, deoarece la acest meci internaţional va fi însoţit de soţia Roxana şi fiica Ioana (care joacă handbal la clubul CS Marta). Directorul sportiv Daniel Kotecz a cumpărat patru bilete, iar antrenorul Ioan Băban trei.
Pentru a evita aglomeraţia din ziua meciului suporterii îşi pot procura bilete zilnic, între orele 9-11 şi 16-18, iar sâmbătă cu începere de la ora 9.
Preţul unui bilet este 10 lei, iar un program (cu 16 pagini full color) costă 2 lei
Liviu Bala, Ioan Gurzău
şi Daniel Kotecz,
25 septembrie 2007 Apel la "al optulea jucător"
În cadrul unei conferinţei de presă, care a avut loc astăzi la Hotelul Ambassador, conducerea clubului HCM Baia Mare a prezentat jurnaliştilor ultimele detalii legate de organizarea dublei confruntări cu Skövde HF (Suedia) din Cupa EHF.
Vicepreşedintele Liviu Bala şi directorul sportiv Daniel Kotecz au comunicat gazetarilor programul echipei suedeze, care va sosi de joi în Baia Mare şi va fi cazată la Hotelul Ambassador (4 stele). Cuplul de arbitre din Serbia, Maric - Gardinovacki, şi delegatul EHF, Nicolae Vizitiu din Moldova, vor ajunge în Baia Mare în cursul zilei de vineri şi vor fi cazaţi la Hotelul Carpaţi.
Biletele de intrare au fost puse deja în vânzare la casele Sălii Polivalente şi pot fi procurate zilnic între orele 9-11 şi 16-18. Preţul unui bilet este 10 lei. A fost editat şi un program cu 16 pagini color, care costă numai 2 lei. S-a precizat că toţi spectatorii vor avea acces în sală numai pe baza biletului de intrare.
Deşi echipa băimăreană a avut evoluţii oscilante în campionat antrenorul Ioan Băban este încrezător şi crede că jucătoarele sale "se vor mobiliza pentru acest meci şi, cu ajutorul publicului, care ar putea fi al optulea jucător al HCM-ului, pot obţine victoria în partida de sâmbătă. Mă deranjează însă atitudinea suedezilor, cu care ne-am înţeles să facem un schimb de CD-uri cu înregistrarea unor meciuri jucate în acest sezon. Noi le-am trimis de 9 zile partida cu HCM Buzău, în schimb noi n-am primit până acum nimic.!" Directorul sportiv Daniel Kotecz crede că "suedezii apelează la diferite tactici pentru a ne şicana. E posibil ca CD-ul să ajungă în Baia Mare în ziua meciului pentru ca să nu ne mai fie de folos. O altă problemă care s-a ivit: conform regulamentului, pentru meciul retur am solicitat o poziţie de antrenament în sala de joc cu o zi înainte de meci. Clubul suedez ne-a anunţat că sunt de acord, însă putem intra în sală doar după la ora 21."
Vicepreşedintele Liviu Bala, cel care a extras la Viena, chiar cu mâinile lui adversarul băimărencelor din turul 2, este optimist şi crede că HCM se poate califica, chiar cu victorii. Singura condiţie este ca jucătoarele băimărene să joace la fel cum au făcut-o în meciul de pregătire cu Krim Ljubljana de la Debrecen
23 septembrie 2007 Skövde vine cu 5 jucătoare din Naţionala Suediei
Adversara echipei HCM Baia Mare din Cupa EHF, Skövde HF, a câştigat ambele meciuri disputate până acum în campionat, 23-22 (12-13) cu Team Eslöv IK, pe teren propriu, şi 22-21 (9-13), cu BK Heid, în deplasare.
În etapa a doua, Skövde a fost condusă la pauză cu
4 goluri diferenţă de BK Heid, însă jucătoarele antrenate de Magnus Frisk au recuperat pasivul în repriza secundă şi au câştigat la limită, la fel ca în prima etapă. După 2 etape Skövde are punctaj maxim şi se află pe locul 2 în Elitserien, după IK Savehof, campioana
en-titre.
Cea mai mare surpriză din tabăra nordicelor este revenirea la echipă a vedetei Linnea Torstenson, care a ratat transferul în Danemarca, la GOG Gudme, şi a jucat deja pentru Skövde în meciul din etapa a doua. În acest moment Skövde are în echipă 5 jucătoare din naţionala de senioare al Suediei:
- Linnea Torstenson - 24 ani, 25 meciuri, 86 goluri
- Lisa Wirén - 23 ani, 10 meciuri, 10 goluri
- Erika Nilsson - 26 ani, 33 meciuri, 71 goluri
- Anna Karin Jiveby - 26 ani, 2 meciuri, 3 goluri
- Lisa Karlsson - 23 ani, 1 meci (portar)
În primele două meciuri din campionat golurile echipei Skövde HF au fost marcate de următoarele jucătoare: Sofia Carlsson 10 (5 din 7m), Lisa Lindgren 7, Anna Maria Johansson 7, Karin Nydén 6, Angelica Wallén 5, Anna Karin Jiveby 3, Erika Widell 3, Linnea Torstenson 2, Lisa Wirén 1, Erika Nilsson 1
Linnea Torstenson, vedeta lui Skövde şi a Naţionalei Suediei
21 septembrie 2007 Se pun în vânzare biletele pentru meciul cu Skövde
La Sala polivalentă din Baia Mare se vor pune în vânzare, începând de marţi (25.09.2007), bilete de intrare şi programe pentru meciul HCM Baia Mare - Skövde HF (Suedia), din turul 2 al Cupei EHF, meci care va avea loc sâmbătă, 29 septembrie, de la ora 11:00.
Preţul unui bilet va fi de 10 lei, iar un program
(cu 16 pagini color) va costa 2 lei.
Organizatorii meciului se aşteaptă la o afluenţă mare de spectatori, deoarece meciul dintre HCM Baia Mare şi Skövde este, de departe, cel mai important eveniment sportiv al anului din Maramureş. Vă reamintim că echipa feminină de handbal este singura reprezentantă a judeţului nostru care evoluează
în acest sezon într-o competiţie continentală oficială.
Cheltuielile privind participarea formaţiei HCM în dubla confruntare cu suedezele de la Skövde se ridică la peste 100.000 lei (1 miliard de lei vechi). Din acest motiv, conducerea clubului băimărean face un apel călduros către toţi spectatorii pentru ca aceştia să-şi cumpere bilet de intrare şi program.
Casele de bilete de la Sala polivalentă vor fi deschise de marţi până vineri, între orele 9-11 şi 16-18, iar sâmbătă, în ziua meciului, începând de la ora 9.
Programul meciului este realizat de Adalbert Solticzki (de la firma advertising ok), cel care a conceput şi site-ul www.hcmbaiamare.ro (pagina web cu cei mai mulţi vizitatori dintre toate echipele feminine de handbal din România).
În cuprinsul celor 16 pagini, integral color, puteţi găsi informaţii din tabăra celor două echipe, fotografii ale acestora, programul Cupei EHF şi câştigătoarele trofeului de-a lungul anilor, palmaresul echipei băimărene în cupele europene, programul turului din Liga Naţională precum şi alte date interesante.
Forza HCM!
Programele de meci:
16 pagini full color
18 septembrie 2007 Ultima repetiţie înaintea debutului în Cupa EHF
Fetele de la HCM Baia Mare vor juca sâmbătă, 22 septembrie, de la ora 11:00, în deplasare, cu HCM Roman, meciul contând pentru etapa a şasea a Ligii Naţionale. Pentru băimărence va fi ultimul joc oficial înaintea debutului în Cupa EHF contra suedezelor de la Skövde.
Cu toate că nu le va putea deplasa la Roman pe Stoica, Mihalschi şi Dobromir, din cauza problemelor de sănătate, antrenorul Ioan Băban speră ca HCM să confirme prestaţia bună din ultimul joc de campionat împotriva Rapidului şi să obţină primele puncte din deplasare în acest sezon.
Formaţia probabilă a echipei HCM Baia Mare: Cetăţeanu - Balint, Buceschi, Kovacs, Geiger, Rudics, Diniş-Vârtic.
Echipa romaşcană a jucat etapa trecută la Braşov cu vicecampioana Rulmentul, de care a fost învinsă cu 31-23 (14-11). În acest joc s-au accidentat la genunchi două dintre jucătoarele de bază din formaţia pregătită de Liviu Paraschiv, Corina Demetercă şi Carmina Tiţa. Ambele sunt suspecte de ruptură la ligamentele încrucişate şi nu vor evolua în partida cu HCM Baia Mare.
Formaţia probabilă a echipei HCM Roman: Buzilă - Ignat, Stoleru, Pavăl, Moldovan, Calu, Rădulescu.
Partida HCM Roman - HCM Baia Mare va fi arbitrată de cuplul craiovean Marius Barcan - Ştefan Ciurea.
NOU! Cu acest meci începem seria
transmisiilor LIVE a meciurilor din deplasare!
Începând cu meciul de la Roman vom transmite LIVE meciurile din deplasare ale echipei HCM Baia Mare, atât cele din Liga naţională, cât şi cele din Cupa EHF (primul, sperăm că nu şi ultimul din acest an, va fi cel din Suedia, din 6 octombrie). Veţi fi conectaţi la tensiunea partidelor, aflând în timp aproape real (automatic refresh la 3-5 minute) evoluţia scorului, marcatoarele, eliminările, accidentările şi alte informaţii de interes.
Notă: speranţa noastră este să reuşim acest lucru pentru toate meciurile din deplasare. Dacă din motive obiective vreun meci nu va putea fi transmis, vom anunţa acest lucru cât mai din timp posibil.
În sezonul trecut băimărencele au câştigat la Roman cu 32-27
18 septembrie 2007 Infirmierie plină la HCM
Trei jucătoare de la HCM Baia Mare, Gabriela Mihalschi, Anca Stoica şi Lavinia Dobromir, vor fi indisponibile cel puţin două luni din cauza unor accidentări grave la genunchi.
Lavinia Dobromir s-a accidentat în luna martie în
minutul 1 al meciului Oltchim - HCM şi a fost operată câteva zile mai târziu la ligamentele încrucişate de
medicul Gabriel Dinu, la Spitalul de urgenţă "Floreasca"
Gabriela Mihalschi s-a întors într-un picior de la Brăila şi a fost operată ieri (prin metoda artroscopică) de medicul Radu Rădulescu de la Spitalul Universitar din Bucureşti.
După ce a efectuat un RMN la Clinica "Scandia-Imagistica" din Cluj-Napoca, extrema dreaptă Anca Stoica va fi operată în data de 24 septembrie, la Bucureşti, tot de către medicul Radu Rădulescu.
Cele trei handbaliste menţionate nu vor putea juca în turul 2 al Cupei EHF contra echipei Skövde HF şi nici în cele trei jocuri oficiale din Liga Naţională, programate în acest an, cu HCM Roman în deplasare (22.09), acasă cu "U" Jolidon Cluj-Napoca (13.10) şi în deplasare cu HC Zalău (27.10).
Cele trei vor rata probabil toate meciurile oficiale din acest an
17 septembrie 2007 Skövde a debutat cu victorie în campionat
Adversara echipei HCM Baia Mare în turul 2 al Cupei EHF, Skövde HF, a învins în prima etapă a campionatului suedez, pe teren propriu, cu 23-22 (12-13), pe Team Eslöv IK, echipă care a terminat pe locul 5 anul trecut în campionatul suedez.. Formaţia antrenată de Magnus Frisk va juca în etapa a doua în deplasare cu BK Heid (22.09.2007), iar în etapa a treia acasă cu Sparvagens HF (25.09.2007).
Prima confruntare dintre HCM Baia Mare şi Skövde HF va avea loc sâmbătă 29 septembrie 2007, de la ora 11:00, în Sala polivalentă din Baia Mare.
Sofia Carlsson a marcat
3 goluri pentru Skövde
în meciul cu Eslov
15 septembrie 2007 HCM înfruntă pe Rapid Bucureşti
În primele patru etape ale campionatului HCM Baia Mare
a obţinut două victorii acasă şi a suferit două înfrângeri
în deplasare. Cu toate că antrenorul Băban are câteva indisponibilităţi în lot HCM va încerca să-şi păstreze invincibilitatea pe teren propriu şi după meciul cu Rapid,
care va avea loc duminică, 16 septembrie, de la ora 11:00.
Adversara băimărencelor are în cont până acum 2 puncte datorate victoriei cu HC Zalău (scor 35-29) obţinută pe teren propriu. În celelalte două partide disputate "feroviarele" au pierdut cu 23-29, la Cluj-Napoca, în faţa Universităţii Jolidon, şi cu 25-33, în Giuleşti, în faţa vicecampioaneor de la Rulmentul Braşov. Rapid a jucat doar 3 meciuri pentru că în runda a treia a stat.
Cu toate că nu este una din forţele Ligii Naţionale echipa din Capitală este una incomodă, care se agaţă de orice şansă de a câştiga. "Motorul" şi "creierul" trupei antrenate de Vasile Mărgulescu este Alina Dobrin Păcuraru, fosta componentă a naţionalei României, în vârstă de 31 de ani, care a marcat 14 goluri în cele 3 jocuri disputate. Golgetera echipei este Andreea Cruceanu (20 ani) cu 18 reuşite.
Formaţia probabilă a echipei Rapid: Gureşoaia - Stanciu, Popa, Păcuraru, Cruceanu, Neacşu, Fl. Mitrea.
Înaintea meciului cu Rapid echipa băimăreană se confruntă cu diverse probleme medicale. Gabi Mihalschi a efectuat vineri un RMN la Cluj-Napoca şi urmează să fie operată de menisc luni la Spitalul Universitar din Bucureşti de medicul Radu Rădulescu. Dobromir îşi continuă programul de recuperare după operaţia suferită în primăvară la ligamentele încrucişate. Jenica Rudics are deviaţie de sept în urma unui pumn încasat în meciul cu Cetate Deva. Alte trei jucătoare din lot s-au ales
cu contuzii după partida de la Galaţi însă medicul echipei HCM, Dorel Şchiopu, speră să fie apte până la startul meciului cu Rapid.
Formaţia probabilă a echipei HCM Baia Mare:
Cetăţeanu - Balint, Buceschi, Kovacs, Geiger, Stoica,
Diniş-Vârtic.
Baia Mare, Sala Polivalentă
Arbitri: Călin Lascu (Arad) - Marcel Szasz (Marghita)
Biletul de intrare - 5 lei
Se vor pune în vânzare
şi materiale promoţionale ale echipei HCM. La preţul de
numai 5 lei suporterii vor primi un fanion şi un autocolant
cu echipa favorită.
14 septembrie 2007 Lascu şi Szasz revin după 3 ani în Baia Mare
Meciul dintre HCM Baia Mare şi Rapid CFR Bucureşti, din cadrul etapei a V-a a Ligii Naţionale, care va avea loc duminică, 16 septembrie, de la ora 11, va fi arbitrat de cuplul Călin Lascu (Arad) - Marcel Szasz (Marghita). Cei doi "fluieraşi" de tristă amintire au provocat în urmă cu 3 ani cel mai mare scandal din handbalul feminin maramureşean la meciul HC Selmont - Silcotub Zalău (scor 25-29).
Prestaţia părtinitoare a lui Lascu şi Szasz, în urma căreia au avantajat fără menajamente echipa sălăjeană, a provocat o atmosferă incendiară pe teren şi în tribune. Sătul, până peste cap, de maniera de arbitraj, principalul finanţator al gazdelor, Marcel Mariş, a intrat în repriza a doua pe teren şi i-a alergat pe cei doi "fluieraşi". La finalul jocului el a trimis un memoriu la FRH prin care anunţa că retrage echipa băimăreană din campionat. Până la urmă echipa a supravieţuit însă Mariş s-a retras din handbal motivând că s-a săturat de mizeria din arbitraj.
Meciul HC Selmont - Silcotub Zalău (disputat la data de 4 octombrie 2004) a fost presărat cu nenumărate incidente. Antrenorul de atunci al formaţiei din Zalău, Gheorghe Tadici, a intrat de câteva ori pe teren însă nu a primit nici o sancţiune disciplinară. În schimb, antrenorul secund al băimărencelor Sorin Rădulescu a primit o eliminare de 2 minute pentru proteste, iar directorul sportiv Daniel Kotecz a primit cartonaş roşu fără să scoată un cuvânt pe banca tehnică.
Antrenorul Tadici a fost transportat la finalul jocului cu maşina de intervenţie a firmei de pază până la ieşirea din oraş, iar arbitrii au fost scoşi din sală doar după o oră cu ajutorul jandarmilor.
Comisia de disciplină a FRH a dictat sancţiuni doar echipei băimărene. Sorin Rădulescu a fost suspendat 2 etape şi amendat cu 9 milioane lei (ROL), Marcel Mariş s-a ales cu o amendă de 10 milioane lei, iar clubul HC Selmont a fost amendat cu 5 milioane lei, echipa jucând următoarele 2 etape de pe teren propriu fără spectatori.
Arbitrii Lascu şi Szasz nu au mai arbitrat echipa băimăreană timp de 3 ani, însă cu siguranţă iubitorii handbalului nu au uitat evenimentele din 2004 în urma cărora HC Selmont şi-a pierdut principalul finanţator şi a fost la un pas de a se desfiinţa.
Cei doi arbitri revin aşadar în Baia Mare şi au şansa să se reabiliteze printr-un arbitraj corect la meciul HCM Baia Mare - Rapid, care să-i facă pe spectatorii băimăreni să-i aplaude la finalul partidei.
Va fi un joc "pasiv" pentru Lascu si Szasz?
12 septembrie 2007 Arbitri din Serbia şi Polonia la meciurile cu Skövde
Federaţia Europeană de Handbal a delegat arbitrii şi observatorii pentru meciurile din turul 2 al Cupei EHF
dintre HCM Baia Mare şi Skövde HF.
Partida tur, care va avea loc în data de 29 septembrie, de la ora 11:00, în polivalenta din Baia Mare, va fi arbitrată de cuplul numărul 1 din Serbia, Branka Maric - Zorica Gardinovacki, iar delegat din partea EHF va fi Nicolae Vizitiu din Republica Moldova. Cele două arbitre din Serbia, considerate între cele mai valoroase din lume la ora actuală, au condus în acest an meciul FC Nürnberg - Oltchim Rm. Vâlcea (scor 27-29), din Cupa Cupelor. În acel joc a evoluat pentru campioana Germaniei şi Geta Vârtic-Diniş, autoare a 4 goluri.
Meciul retur, care se va disputa în "Skövde Arena" pe data de 6 octombrie, de la ora 16:00, va fi condus de cel mai valoros cuplu din Polonia, Marek Baranowski - Bogdan Lemanowicz, în schimb delegat al EHF va fi scoţianul Jim Rankin.
Branka Maric - Zorica Gardinovacki, cuplul din Serbia care va arbitra partida tur
11 septembrie 2007 Statistici de trafic pentru pagina hcmbaiamare.ro
O statistică realizată de noi în data de 10 septembrie a.c. în ceea ce priveşte traficul pe paginile web ale echipelor de handbal din România arată că pagina www.hcmbaiamare.ro este cea mai vizitată (dintre paginile echipelor de handbal feminin), cu un număr de 1.503 vizitatori în ultimele 30 de zile, mult peste pagina Oltchimului (1.093 vizitatori) şi aproape dublu faţă de pagina web a Rulmentului (885 vizitatori în ultimele
30 de zile).
Menţionăm că dintre echipele din Liga Naţională mai au pagini web HC Dunărea Brăila şi Tomis Constanţa, dar sunt pagini nou realizate şi nu au contor de trafic, deci nu au intrat in statistica noastră.
La băieţi am găsit pagina web a campionilor HCM Constanţa (care nu sunt campioni şi la traficul web) şi pagina concetăţenilor noştri, băieţii de la Minaur, care de câteva zile au relansat site-ul www.minaur.ro într-un
nou format.
pagina web (handbal feminin) 7 zile 30 zile
www.hcmbaiamare.ro 409 1.503
www.uhandbal.ro (U Jolidon Cluj) 375 821
www.csoltchim.ro (Oltchim) 306 1.093
www.hcmbrasov.ro (Rulmentul) 249 885
pagina web (handbal masculin) 7 zile 30 zile
www.hcm-constanta.ro 123 392
www.minaur.ro 606 1.623
11 septembrie 2007 Skövde câştigă ultimul amical dinaintea campionatului
Adversara echipei HCM Baia Mare din turul 2 al Cupei EHF, Skövde HF (locul 2 în sezonul 2006/2007 în Suedia), a învins, pe teren propriu, cu 26-24 (12-12), pe Önnereds HK, în ultimul joc de pregătire dinaintea startului în campionat.
Marcatoarele formaţiei Skövde HF au fost: Lisa Lindgren - 9 goluri, Angelica Wallén - 4, Erika Widell - 4, Anna-Maria Johansson - 3, Sofia Carlson - 3 (1), Karin Nydén - 1, Lisa Wirén - 1, Michaela Ek - 1. Din tabăra învingătoarelor s-a remarcat în mod special portarul Gabriella Kain, care a avut 22 de intervenţii bune pe parcursul partidei.
Prima ligă din Suedia, Elitserien, va debuta în week-end. Skövde HF va juca duminică, 16 septembrie, pe teren propriu, împotriva echipei Team Eslöv IK (locul 5 în ediţia trecută de campionat).
11 septembrie 2007 Antrenorul Devei calmat cu greu de forţele de ordine
Antrenorul sârb al echipei CSM Cetate Deva, Saşa Boskovic, a fost personajul principal al meciului de la Baia Mare, cu HC Municipal, din etapa a 3-a a Ligii Naţionale feminine (scor 30-26 pentru băimărence). Cu toate că a luat loc în tribună, pentru că nu posedă licenţă de antrenor din partea FRH (neavând permis de muncă în România), Boskovic a fost de departe "spectatorul" cel mai scandalagiu al meciului.
Nemulţumit de prestaţia propriei echipe, care era condusă în minutul 44 cu 22-16, fostul tehnician de la Knjaz Milos (campioana Serbiei) a lovit cu pumnul şi picioarele în uşile metalice care permit accesul de pe teren în tribună. După ce a fost atenţionat să se calmeze, inclusiv de arbitrii buzoieni Băducu şi Voicu, reprezentanţii firmei de pază şi ordine Ukro Security au fost nevoiţi să-l mute din primul rând spre mijlocul tribunei, pentru a nu fi în contact cu banca de rezerve a echipei Cetate. Cu toate că Boskovic a continuat să se manifeste zgomotos, nu au avut loc altercaţii în tribună, spectatorii
localnici fiind mai degrabă amuzaţi de spectacolul oferit de tehnicianul sârb.
În locul lui Boskovic pe banca tehnică a echipei CSM Cetate Deva rolul de antrenor a fost preluat de Marian Muntean, preşedintele clubului.
11 septembrie 2007 A doua deplasare în Moldova
În decurs de numai o săptămână HCM Baia Mare joacă pentru a doua oară în Moldova.
După ce miercurea trecută a evoluat în deplasare cu Dunărea Brăila, echipa antrenată de Ioan Băban va întâlni mâine, de la ora 17, la Galaţi, pe HC Oţelul, în etapa a 4-a a Ligii Naţionale
Partida se va desfăşura în Sala "Siderurgistul" din Galaţi şi va fi arbitrată de cuplul Vasile Pavel - Marian State din Buzău.
Formaţia gazdă s-a întărit în acest sezon cu 5 jucătoare: Renata Tătăran Ghionea, Raluca Dobca (ambele venite de la CSM Cetate Deva), Mihaela Crăcană Blaga (Rulmentul Braşov), Eugenia Popovici ("U" Jolidon Cluj) şi Diana Pătru (Astral Buzău). Formaţia probabilă a echipei Oţelul Galaţi: Blaga (Popovici) - Pătru, Tâlvâc, Curtean, Tătătan, Cioaric, Dobca. Antrenor: Cornel Bădulescu.
HCM Baia Mare a plecat la Galaţi fără patru jucătoare importante din lot: Carmen Buceschi, Magda Kovacs, Gabi Mihalschi şi Lavinia Dobromir. În schimb a făcut deplasarea Raluca Pomohaci, jucătoare revenită în lot după o absenţă de peste un an. Ea ar putea debuta în acest sezon pe extrema stângă, post pe care a evoluat în urmă cu doi ani şi la naţionala de tineret a României.
Formaţia probabilă a echipei HCM Baia Mare: Cetăţeanu - Rudics, Balint, Negria, Geiger, Stoica, Diniş-Vârtic.
07 septembrie 2007 Atac la Cetate
Sala polivalentă din Baia Mare va găzdui duminică, 9 septembrie, cu începere de la ora 11, meciul dintre HCM Baia Mare şi CSM Cetate Deva, din cadrul etapei a III-a a Ligii Naţionale feminine de handbal. După înfrângerea usturătoare suferită etapa trecută la Brăila (19-31) băimărencele vor să se reabiliteze în faţa propriilor suporteri printr-o victorie care să faca uitată evoluţia modestă din oraşul de pe Dunăre.
La meciul cu Cetate Deva gruparea băimăreană va fi arbitrată în premieră de cuplul buzoian Georgian Băducu (28 ani) - Răzvan Voicu (29 ani).
Preţul unui bilet de intrare este 5 lei şi poate fi procurat începând de la ora 10.
Formaţia din Deva a pierdut în inter-sezon trei jucătoare: Renata Tătăran, Raluca Dobca (ambele transferate la Oţelul Galaţi) şi Simona Paşca Maior (retrasă din activitatea sportivă). Preşedintele formaţiei devene, Marian Muntean, a umplul golul lăsat prin plecarea celor trei cu handbaliste din străinătate: Melinda Toth (venită de la campioana Serbiei, Knjaz Milos),
Elena Pană (de la Lokomotiva Zagreb) şi Magdalena Urdea (de la formaţia germană Oldenburg). Lotul echipei Cetate a mai fost întărit cu alte două jucătoare din campionatul intern, Oana Duca (CSM Sibiu) şi Valentina Bardac (CSM Sebeş), iar pe banca tehnică a fost adus antrenorul sârb Saşa Boskovic (de la Knjaz Milos). În etapa precedentă Cetate a pierdut pe teren propriu cu 29-24 în faţa vicecampioanei naţionale, Rulmentul Braşov, însă devencele au condus în prima repriză cu 13-10 în min. 27.
Formaţia probabilă a echipei Cetate: Bistriceanu (Poenaru) - Petrescu, Cartaş, Şovar, M. Toth, Mitrea, Pană.
Antrenorul de la HCM Baia Mare, Ioan Băban, nu va putea conta în jocul de duminică pe Lavinia Dobromir şi Gabriela Mihalschi, ambele accidentate. După antrenamentul de sâmbătă va fi stabilit lotul de 14 jucătoare ce va fi înscris pe foaia de arbitraj. Formaţia probabilă de start: Cetăţeanu - Balint, Buceschi, Kovacs, Geiger, Rudics, Diniş.
Pentru că este primul joc oficial de handbal din sezonul
2007-2008 care se dispută în Sala polivalentă (meciul din etapa inaugurală, cu HCM Buzău, a avut loc la Şcoala nr. 5) sperăm ca în tribune să se afle cât mai mulţi suporteri ai băimărencelor.
29 august 2007 Astral Buzău a făcut 11 transferuri înainte de meciul cu HCM
Cu toate că de la Astral Buzău au plecat mai multe jucătoare, conducerea clubului a reuşit să completeze lotul cu 11 jucătoare noi, după cum urmează: Aldea, Arbunea, Vlad (de la Dunărea Brăila), Crăciun, Rusu, Stănciulescu (Tomis Constanţa), Păduraru , Trandafir (Oţelul Galaţi), Geană (Rulmentul), Nica şi Simion (CSŞ Slobozia).
La meciul cu Astral nu vor putea evolua pentru echipa băimăreană Dobromir (accidentată) şi cele două handbaliste împrumutate la Transilvania Târgu Mureş, Ferenţ şi Cupşe.
Partida va fi arbitrată de Corneliu David şi Claudiu Belean
(ambii din Târgu-Mureş).
Sala de sport a Şcolii nr. 5 Baia Mare
Sâmbătă, 1 septembrie,
ora 11:00, Sala de sport
a Şcolii nr 5. Biletul - 5 lei
27 august 2007 HCM Baia Mare debutează sâmbătă în Liga Naţională
Sâmbătă, 1 septembrie, va avea loc etapa inaugurală a ediţiei 2007/2008 a Ligii Naţionale de handbal feminin. HCM Baia Mare va juca pe teren propriu, de la ora 11, cu Astral Buzău. Din cauza unei expoziţii care are loc în Polivalentă meciul se va desfăşura în Sala de sport a Şcolii nr. 5 din Baia Mare (strada Păşunii nr. 2 A).
Adversara băimărencelor din prima etapă, Astral Buzău, a jucat în ultimul week-end la turneul de la Brăila, unde a pierdut toate cele trei partide disputate: 22-34 cu Rapid CFR Bucureşti, 23-33 cu Oţelul Galaţi şi 19-30 cu Dunărea Brăila. Clasament : 1. Oţelul Galaţi - 5 p, 2. Dunărea Brăila - 5 p, 3. Rapid CFR Bucureşti - 2 p, 4. Astral Buzău - 0 p.
De la Astral Buzău au plecat în această vară 8 jucătoare: Lipan, Pelin, Al. Branişte şi Cucu (toate la Dunărea Brăila), Pătru, Neghea (Oţelul Galaţi), Geană, I. Petre (Rapid). Au rămas însă să apere onoarea handbalului buzoian Râmbu şi Goran, două handbaliste care au avut oferte de la mai multe echipe de top din ţară şi chiar din străinătate. Gruparea antrenată de Romeo Ilie s-a clasat sezonul trecut pe locul 10 în Liga Naţională şi are acum drept obiectiv salvarea de la retrogradare.
25 august 2007 HCM pe locul 5 la turneul de la Debrecen
HCM Baia Mare s-a clasat pe locul 5 la Cupa "Ave Ásványviz" de la Debrecen după ce a învins în meciul pentru locurile 5-6 pe campioana Cehiei, Slavia Praga, cu 31- 27 (16-14). În prima zi, băimărencele au pierdut ambele meciuri din grupa B: 31-39 (14-16) cu DVSC Aquaticum Debrecen (Ungaria) şi 27-31 (16-14) cu RK Krim Mercator Ljubljana (Slovenia).
Fetele antrenate de Ioan Băban au fost la un pas de a învinge puternica formaţie slovenă Krim Mercator Ljubljana, câştigătoarea Ligii Campionilor din 2001 şi 2003. HCM a condus în minutul 52 cu 25-22, însă slovenele au marcat 8 goluri consecutiv şi au câştigat în final cu 31-27.
Din formaţia băimăreană au lipsit la acest turneu din cauza unor probleme de sănătate C. Buceschi, G. Mihalschi, L. Dobromir şi Fl. Vulturar.
DVSC Debrecen - HCM Baia Mare 39-31 (16-14)
Au arbitrat: Szegedi Zsolt şi Unyatinszki Tamás.
Debrecen: Vorozhtsova, Triffa, Kiss - Orbán 6, Szücs 6, Stuparicova 5, Csáki 5, Benyáts 4, Nagy I. 3, Hornyák 2, Szabo 2, Latakaite 2, Madai 2, Micic 1, Nikolic 1, Kovács. Antrenori: Skaliczky Lászlo şi Varga József.
HCM: Cetăţeanu (3), Amaxinesei (7) - Kovacs 7, Rouă 7, Geiger 5, Diniş-Vârtic 4, Negria 3, Rudics 2, Balint 2, Oşan 1, Stoica, Herman, Klocza. Antrenor: Băban Ioan.
Balint a fost descalificată în minutul 28 (pentru un fault obişnuit de joc).
Krim Ljubljana - HCM Baia Mare 31-27 (12-14)
Krim: Stefanisin, Pandzic - Kindl 4, Iatsenko 4, Siti E. 4, Golubic 4, Oder 4, Lekic 3, Zrnec 2, Vergelyuk 2, Oven 1, Argenti 1, Hrnjic 1, Freser 1. Antrenor: Bojan Cotar.
HCM: Cetăţeanu (9, a apărat două aruncări de la 7m), Amaxinesei - Kovacs 7, Geiger 5, Balint 5, Rudics 4, Negria 3, Rouă 2, Diniş-Vârtic 1, Herman, Stoica, Oşan, Klocza.
HCM Baia Mare - Slavia Praga 31-27 (16-14)
Au arbitrat: Dobrovits Csaba şi Tájok Péter.
HCM: Cetăţeanu (16), Amaxinesei (1) - Kovacs 7, Balint 5, Stoica 5, Geiger 4, Negria 3, Herman 3, Diniş-Vârtic 2, Rudics 1, Oşan 1, Rouă, Klocza.
Slavia: Selicharova, Prusova - Medunova 6, Knedlikova 4, Cerna 3, Krouska 3, Krnakova 2, Janeckova 2, Jonasova 2, Mouleova 2, Kleperadova 2, Stolfova 1, Mlynkova, Kastnerova,. Antrenor: Tomas Kutka.
Rezultate înregistrate la Cupa "Ave Ásványviz":
Oltchim 37 - 21 Slavia Praga
Slavia Praga 23 - 31 Michalovce
Oltchim 43 - 30 Michalovce
Debrecen 39 - 31 HCM Baia Mare
Krim Ljubljana 31 - 27 HCM Baia Mare
Debrecen 32 - 24 Krim Ljubljana
locurile 5-6 HCM Baia Mare 31 - 27 Slavia Praga
locurile 3-4 Krim Ljubljana 37 - 36 Michalovce
FINALA Oltchim 28 - 26 Debrecen
Cea mai bună jucătoare: Orbán Annamária (Debrecen)
Golgeteră: Alzbeta Tóthová (Michalovce)
Cel mai bun portar: Luminiţa Huţupan Dinu (Oltchim)
a turneului:
Orbán Annamária (Debrecen)
21 august 2007 HCM va juca în Cupa EHF cu puternica echipă suedeză Skövde HF
Marţi, 21 august, la Viena, vicepreşedintele clubului HCM, Liviu Bala, a efectuat extragerile pentru meciurile din cadrul Cupei EHF, ediţia 2007/2008. Şi cu mâna lui ne-a dat unul dintre cei mai puternici adversari posibili, echipa suedeză Skövde HF. Meciul tur se va disputa la Baia Mare, sâmbătă, 29 septembrie, iar returul în Suedia pe 6 octombrie.
Skövde HF homepage
20 august 2007 Stafful HCM pleacă la Viena pentru tragerea la sorţi din Cupa EHF
Trei reprezentanţi ai Consiliului Director al clubului HCM Baia Mare vor fi prezenţi marţi, 21 august la sediul Federaţiei Europene de Handbal de la Viena pentru a asista la tragerea la sorţi a meciurilor din turul 2 al Cupei EHF. Vicepreşedintele Liviu Bala, directorul sportiv Daniel Kotecz şi secretarul Ioan Gurzău au declarat înainte de plecare că şi-ar dori un adversar din Cipru, Grecia sau Luxemburg.
În urma unui sondaj de opinie realizat în rândul jucătoarelor de la HCM majoritatea ar vrea să debuteze în sezonul 2007-2008 al cupelor europene împotriva echipei cipriote Panellinios Lefkosias.
Pentru că HCM Baia Mare este cap de serie numărul 11 în Cupa EHF va fi amplasată în urna I, cea a favoritelor, alături de alte 19 echipe, dintre care cele mai puternice sunt: Dinamo Volgograd (favorita nr. 1) şi Kuban Krasnodar (4) din Rusia, Dunaferr (2) din Ungaria, Ikast Bording (3) din Danemarca şi Bayer 04 Leverkusen din Germania.
În urna a II-a au fost repartizate alte 20 de echipe, cele mai valoroase posibile adversare fiind: Randers din Danemarca, Rostov pe Don din Rusia, Itxaco Navarra din Spania, Skövde din Suedia şi Egle Vilnius din Lituania.
Meciurile din turul 2 al Cupei EHF se vor juca pe 29/30 septembrie (turul) şi 6/7 octombrie 2007 (returul).
În tabelul de mai jos sunt prezentate toate câştigătoarele
Cupei EHF.
2007 - Zvezda Zvenigorod (Rusia)
2006 - Ferencváros (Ungaria)
2005 - Cornexi Alcoa Székesfehérvár (Ungaria)
2004 - Viborg (Danemarca)
2003 - Slagelse (Danemarca)
2002 - Ikast Bording (Danemarca)
2001 - Montex Lublin (Polonia)
2000 - Amadeo Tortajada (Spania)
1999 - Viborg (Danemarca)
1998 - Dunaferr (Ungaria)
1997 - Olimpija Ljubljana (Slovenia)
1996 - Debrecen (Ungaria)
1995 - Debrecen (Ungaria)
1994 - Viborg (Danemarca)
1993 - Rapid Bucureşti (România)
1992 - SC Leipzig (Germania)
1991 - Lokomotiva Zagreb (Iugoslavia)
1990 - ASK Frankfurt an der Oder (RDG)
1989 - Chimistul Rm. Vâlcea (România)
1988 - Egle Vilnius (URSS)
1987 - Buducnost Titograd (Iugoslavia)
1986 - SC Lepzig (RDG)
1985 - ASK Frankfurt an der Oder (RDG)
1984 - Chimistul Rm. Vâlcea (România)
1983 - Avtomobilist Baku (URSS)
1982 - Tresnjevka Zagreb (Iugoslavia)
19 august 2007 Turneul de la Debrecen transmis în direct pe Sport 1
HCM Baia Mare va juca la Debrecen în perioada 24-25 august la unul dintre cele mai puternice turnee de pregătire organizate în această vară în Europa. Toate cele şase echipe participante sunt înscrise în ediţia 2007-2008 a cupelor europene, patru dintre acestea fiind campioane en-titre.
Alături de HCM Baia Mare vor juca la acest turneu Krim Mercator Ljubljana (Slovenia), Oltchim Rm. Vâlcea (România), Iuventa Michalovce (Slovacia), Slavia Praga (Cehia) şi DVSC Aquaticum Debrecen (Ungaria).
Toate meciurile se dispută în Sala "Hódos Imre" din Debrecen (capacitate: 2000 locuri) şi vor fi transmise "live" pe Sport 1 în Ungaria, România, Cehia şi Slovacia.
Cele şase echipe au fost repartizate în două grupe. Băimărencele vor evolua în grupa B alături de echipa locală DVSC Aquaticum Debrecen şi Krim Mercator Ljubljana, campioana Sloveniei (câştigătoarea Ligii Campionilor din 2001 şi 2003).
Fetele antrenate de "Giovanni" Băban vor juca împotriva unor vedete de superclasă precum Ljudmila Bodnieva, Tatiana Alizar (campioane mondiale cu Naţionala Rusiei), Siti Ágnes, Kindl Gabriella (medaliate cu bronz la mondialele din 2005 cu reprezentativa Ungariei), ucrainiencele Olena Yatsenko şi Maryna Vergelyuk, croata Dijana Golubic şi slovenele Nataliya Derepasko şi Tatjana Oder.
În grupa A, Oltchim (campioana României) este favorită în faţa campioanelor Slovaciei şi Cehiei. Pe lângă Huţupan-Dinu, Maier, Meiroşu şi Gâlcă antrenorul Gheorghe Tadici va putea conta la aceste meciuri şi pe aportul celor două handbaliste plecate săptămâna trecută la Viena pentru un tratament medical, Valentinei Elisei-Ardean şi Steluţa Luca.
Delegaţia echipei HCM Baia Mare va pleca joi în Ungaria şi va fi cazată la Hotelul "Epona" din Hortobágy.
09:00 Oltchim - Slavia Praga
10:45 Debrecen - HCM Baia Mare
12:30 Slavia Praga - Michalovce
14:15 Krim Ljubljana - HCM Baia Mare
16:00 Oltchim - Michalovce
17:45 Debrecen - Krim Ljubljana
(orele sunt pe fusul orar al Ungariei,
cu o oră în urma României)
18 august 2007 HCM a păstrat trofeul acasă
HCM Baia Mare a învins cu 27-24 (12-8) pe Hódmezövásárhely în "finala" ediţiei a IV-a a Trofeului "Maramureş ", iar în jocul pentru locurile 3-4 HC Zalău a terminat învingătoare cu 41-24 în faţa echipei CSS nr.2 Baia Mare.
Cea mai bună jucătoare a turneului a fost desemnată Melinda Geiger (HCM), titlul de cel mai bun portar i-a fost atribuit Claudiei Cetăţeanu (HCM), iar golgeteră a turneului a fost Daniela Crap (HC Zalău) cu 30 goluri marcate. S-au mai acordat două premii: Miss turneu - pentru Nagy Renáta de la Hódmezövásárhely şi Trofeul fair-play pentru CSŞ nr. 2 Baia Mare.
Cu ocazia acestui turneu a debutat pe banca tehnică a băimărencelor antrenorul secund Costică Buceschi, fost jucător la Minaur, Steaua, HCM Bistriţa, Ózd, Cegléd şi Tiszaföldvár (ultimele trei grupări fiind din prima ligă ungară).
HCM Baia Mare - Hódmezövásárhelyi NKC 27-24 (12-8)
Au arbitrat: O. Fânaţă - A. Moldoveanu (Arad)
HCM (antrenor I. Băban): Cetăţeanu (18 intervenţii bune, a apărat o aruncare de la 7 m), Amaxinesei - Geiger 11, Diniş-Vârtic 6, Rudics 4, Balint 3, Negria 3, Buceschi, Stoica, Herman, Mihalschi, Klocza, Rouă.
HNKC (antrenor T. Rapatyi): Vörös, Abramovich - Koroknai 7, Nikoláyenko 4, Jenöfi 4, Szepesi 4, Wolf 2, Nagy R. 1, Borbély 1, Gerstmár 1, Takács, Fülöp, Jókai, Sipos.
HC Zalău - CSŞ nr. 2 Baia Mare 41-24 (22-9)
Au arbitrat: C. David - A. Paşcan (Tg. Mureş)
HC Zalău (antrenor S. Rădulescu): Nichita - Crap 10, Coadălată 6, Vlad 6, Ursachi 4, Fl. Pop 3, Holhoş 3, Lazer 2, Czeczi 2, Ciordaş 2, Cristoaica 2, Ţurcaş 1, M. Pop, Purcar.
CSŞ nr. 2 (antrenor A. Palko): Vulturar, Bohotici - Tătar 9, Klimek 7, Pomohaci 2, Ştefiuc 2, Grindean 1, Moţei 1, Bădiţă 1, Molnar 1, Senchiu, Maghiar, Jimborean.
rezultate, clasament, premii, alte detalii.
17 august 2007 HCM şi Hódmezövásárhely sunt neînvinse după două meciuri
După prima zi a turneului internaţional de handbal feminin dotat cu Trofeul "Maramureş" (ediţia a IV-a) echipa locală HCM Baia Mare şi formaţia ungară Hódmezövásárhely sunt neînvinse. Cele două grupări vor juca mâine finala competiţiei, în timp ce HC Zalău şi CSŞ nr. 2 Baia Mare, ambele cu câte două înfrângeri în cont, se vor bate pentru locul al treilea. La HCM nu au jucat deloc Camelia Balint, Magda Kovacs, Lavinia Dobromir şi Sorina Oşan (din cauza unor pribleme de sănătate), iar Flavia Vulturar, Raluca Pomohaci şi Carmina Bădiţă au întărit echipa de junioare a Clubului Sportiv Şcolar nr. 2.
HCM Baia Mare - CSŞ nr. 2 Baia Mare 39-24 (20-10)
HCM (antrenor I. Băban): Cetăţeanu, Amaxinesei - Stoica 10, Mihalschi 6, Herman 5, Geiger 4, Negria 4, Klocza 3, Buceschi 3, Diniş-Vârtic 2, Rouă 1, Rudics 1.
CSŞ nr. 2 (antrenor A. Palko): Vulturar, Bohotici - Klimek 8, Grindean 5, Tătar 4, Moţei 3, Bădiţă 1, Ştefiuc 1, Maghiar 1, Pomohaci 1, Senchiu, Jimborean, Molnar.
Hódmezövásárhelyi NKC - HC Zalău 30-24 (13-10)
HNKC (antrenor T. Rapatyi): Vörös, Abramovich - Koroknai 10, Wolf 4, Nikoláyenko 3, Szepesi 3, Takács 3, Gerstmár 3, Jenöfi 2, Jókai 1, Nagy R. 1, Fülöp, Sipos, Borbély.
HC Zalău (antrenor S. Rădulescu): Nichita - Crap 9, Coadălată 4, Ursachi 3, Ţurcaş 2, Czeczi 2, Lazer 1, Holhoş 1, Cristoaica 1, Fl. Pop 1, Vlad, M. Pop, Purcar, Ciordaş.
Hódmezövásárhelyi - CSŞ nr. 2 Baia Mare 43-19 (21-6)
Au arbitrat: I. Marta - Şt. Hendrea (Baia Mare)
HNKC (antrenor T. Rapatyi): Vörös, Abramovich - Koroknai 9, Wolf 7, Gerstmár 5, Nikoláyenko 4, Nagy R. 4, Szepesi 3,
Takács 3, Sipos 2, Borbély 2, Jenöfi 2, Jókai 1, Fülöp 1.
CSŞ nr. 2 (antrenor A. Palko): Vulturar, Bohotici - Tătar 8, Klimek 3, Bădiţă 2, Grindean 2, Moţei 2, Ştefiuc 2, Senchiu, Maghiar, Pomohaci, Molnar, Jimborean.
HCM Baia Mare - HC Zalău 32-26 (19-9)
Au arbitrat: C. David - A. Păşcan (Tg. Mureş)
HCM (antrenor I. Băban): Cetăţeanu, Amaxinesei - Rudics 9, Geiger 8, Buceschi 3, Stoica 3, Rouă 3, Diniş-Vârtic 2, Negria 2, Herman 1, Klocza 1, Mihalschi.
HC Zalău (antrenor S. Rădulescu): Nichita - Crap 11, Coadălată 5, Holhoş 5, Cristoaica 3, Vlad 1, Ţurcaş 1, Lazer, Ursachi, M. Pop, Purcar, Czeczi, Fl. Pop, Ciordaş.
16 august 2007 Rulmentul Braşov nu mai vine la Trofeul Maramureş
Deşi a confirmat, inclusiv prin fax semnat de directorul sportiv Sorin Târcă, participarea la Trofeul Maramureş, ediţia a IV-a, echipa Rulmentul Braşov a anunţat azi, cu o zi înaintea începerii turneului, că nu mai poate onora invitaţia, motivul invocat fiind numeroasele accidentări din lot.
Cu toate acestea Trofeul Maramureş se va desfăşura, locul Rulmentului fiind luat de divizionara A CSS nr. 2 Baia Mare, echipă de junioare întărită cu trei handbaliste de la HCM Baia Mare - Vulturar, Pomohaci şi Bădiţă.
15 august 2007 HCM a transferat-o pe Alexandra Rouă
Golgetera din sezonul 2006/2007 a echipei Mureşul Târgu Mureş, Alexandra Rouă, a semnat un contract valabil pe un an cu HCM Baia Mare. Handbalista în vârstă de 21 ani joacă pe postul de inter stânga, are 180 cm şi 70 kg. Alexandra este jucătoarea clubului Oltchim Rm. Vâlcea şi vine sub formă de împrumut la HCM pentru un sezon competiţional.
Rouă a marcat în campionatul trecut al Ligii Naţionale 98 de goluri. Ea a debutat în tricoul echipei HCM la turneul de pregătire de la Cluj-Napoca, unde a marcat 5 goluri.
14 august 2007 Supervedetele care vin la Trofeul "Maramureş"
Sala polivalentă din Baia Mare va găzdui în perioada 17-18 august ediţia a IV-a a Trofeului "Maramureş" la handbal feminin. Participă 4 echipe: Rulmentul Braşov (vicecampioana României, participantă în ediţia 2007-2008 a Cupei Cupelor), Hódmezövásárhelyi NKC (locul 8 în Ungaria), HC Zalău (locul 11 în Liga Naţională) şi HCM Baia Mare (locul 4 în Liga Naţională - participantă în ediţia 2007-2008 a Cupei EHF).
Printre supervedetele care vor putea fi văzute la acest turneu în echipa braşoveană se numără coreeanca Woo Sun Hee (cea mai valoroasă extremă dreapta din lume), Simona Gogârlă (transferată recent de la campioana Ungariei, Györ) şi Natalia Spirova (portarul naţionalei Rusiei).
13 august 2007 Prestaţie modestă la turneul de la Zalău
HCM Baia Mare a suferit trei înfrângeri la Cupa de vară de la Zalău şi a ocupat ultimul loc în clasamentul turneului. Jucătoarele antrenate de Ioan Băban au pierdut cu 24-38 în faţa campioanei en-titre, Oltchim, cu 21-28 în favoarea echipei organizatoare HC Zalău şi cu 19-31 în meciul cu Tomis Constanţa. De la băimărence au lipsit pe durata întregului turneu două titulare, Magda Kovacs şi Geta Diniş-Vârtic, ambele din cauza unor probleme de sănătate.
După o înfrângere previzibilă în meciul cu Oltchim, gruparea maramureşeană a pierdut şi cel de-al doilea joc de la Zalău,
28-21 în faţa localnicelor. Antrenorul Băban a jucat fără 4 titulare (Buceschi, Cetăţeanu, Kovacs şi Diniş), iar altele două (Geiger şi Rudics) au evoluat doar 20 de minute. În schimb, HC Zalău a jucat în formula completă, inclusiv cu Tolnai, Crap, Lazer şi Holhoş pe teren.
În ultima partidă HCM a suferit o înfrângere categorică în faţa constănţencelor, cu 19-31, deşi la pauză scorul era egal, 12-12. Prestaţia slabă din repriza secundă, mai ales în faza de atac (HCM a înscris doar 4 goluri în 25 minute!), l-a pus serios pe gânduri pe antrenorul Băban. Sperăm ca până la începutul sezonului oficial jocul băimărencelor să crească din punct de vedere calitativ, mai ales că HCM va trebui să evolueze în luna septembrie pe două fronturi, Liga Naţională şi Cupa EHF.
Lotul echipei HCM în turneul de la Zalău: Cetăţeanu, Amaxinesei, Vulturar - Balint 12, Geiger 12, Rudics 10, Oşan 7, Mihalschi 6, Negria 5, Herman 4, Buceschi 3, Rouă 2, Stoica 2, Bădiţă 1, Klocza.
11-13 august 2007, Zalău
HCM Baia Mare - Oltchim Rm. Vâlcea 24-38
HC Zalău - Tomis Constanţa 24-26
Oltchim Rm. Vâlcea - Tomis Constanţa 31-20
HC Zalău - HCM Baia Mare 28-21
HCM Baia Mare - Tomis Constanţa 19-31
HC Zalău - Oltchim Rm. Vâlcea 22-44
1. Oltchim Rm. Vâlcea 6 p
2. Tomis Constanţa 4 p
3. HC Zalău 2 p
4. HCM Baia Mare 0 p
Cami Balint - golgetera HCM
la turneul de la Zalău
11 august 2007 Înfrângere severă în faţa "naţionalei" de la Vâlcea
HCM Baia Mare a pierdut cu 24-38 (13-19) în faţa echipei Oltchim Rm. Vâlcea primul meci disputat la Cupa de vară de la Zalău. Din cele două formaţii au absentat însă mai multe titulare, menajate de antrenori din cauza unor probleme de sănătate. Antrenorul Ioan Băban nu le-a folosit pe Kovacs şi Diniş-Vârtic, în timp ce selecţionerul Tadici a jucat fără Dinu, Ardean, Luca şi Maier.
Începutul meciului a fost echilibrat, în minutul 10 tabela indicând egalitate la 4. După alte zece minute "galacticele" de la Oltchim s-au desprins la 3 goluri diferenţă (8-11), însă până la pauză avantajul a crescut la 6 goluri (13-19). Pe parcursul primei reprize echipa vâlceană s-a confundat cu naţionala României. În poartă era Pâslaru, iar pe teren jucau Meiroşu, Beşe, R. Ivan, Lecuşanu, Nechita-Oltean şi Puşcaşu.
În repriza secundă au intrat pe teren jucătoarele de rezervă din ambele echipe. Pe fondul diferenţei de valoare, evident în favoarea echipei vâlcene, Oltchim s-a desprins decisiv şi a câştigat cu 38-24.
În celălalt meci al zilei Tomis Constanţa a învins cu 26-24 pe HC Zalău (au arbitrat băimărenii Ionuţ Marta şi Ştefan Hendrea).
HCM Baia Mare - Oltchim Rm. Vâlcea 24-38 (13-19)
Sala sporturilor din Zalău - circa 200 de spectatori.
Au arbitrat: Florin Horincar şi Dan Pavel (ambii din Zalău).
HCM: Cetăţeanu (8 intervenţii bune), Amaxinesei (8 intervenţii bune) - Geiger 9, Rudics 4, Oşan 3, Negria 2, Balint 2, Buceschi 1, Mihalschi 1, Herman 1, Rouă 1, Stoica, Klocza. Antrenor: Ioan Băban.
Oltchim: Pâslaru, Smedescu - Vădineanu 8, Meiroşu 5, Cherăscu 5, Puşcaşu 4, Nechita-Oltean 4, Băbeanu 3, Ursachi 3, Manea 2, Beşe 2, Lecuşanu 1, Teodorescu 1, R. Ivan. Antrenori: Gheorghe Tadici şi Seviştean Popa.
07 august 2007 Turneu de pregătire la Zalău
HCM Baia Mare va participa în perioada 11-13 august la un turneu de pregătire la Zalău. Handbalistele maramureşene vor juca, în ordine, cu Oltchim Rm. Vâlcea (sâmbătă), HC Zalău (duminică) şi Tomis Constanţa (luni).
Pentru aceste meciuri antrenorul Ioan Băban şi-a propus să ofere posibilitate de a evolua fiecărei handbaliste din lot, motiv pentru care va folosi diferite formule de echipă. Singura care nu va juca este Lavinia Dobromir, aflată în plin proces de recuperare după operaţia suferită la genunchi.
La campioana en-titre a României, Oltchim, vor juca toate cele 14 componente ale echipei naţionale de senioare, inclusiv Huţupan-Dinu, Elisei-Ardean, Luca şi Meiroşu. După acest turneu selecţionata României va pleca la Budapesta, unde va participa la Trofeul "Panonia" (15-19 august) alături de reprezentativele Ungariei, Rusiei şi Poloniei.
ora 16:30 HCM Baia Mare - Oltchim Rm. Vâlcea
ora 18:30 HC Zalău - Tomis Constanţa
ora 16:30 Oltchim Rm. Vâlcea - Tomis Constanţa
ora 18:30 HC Zalău - HCM Baia Mare
ora 10:00 HCM Baia Mare - Tomis Constanţa
ora 12:00 HC Zalău - Oltchim Rm. Vâlcea
04 august 2007 HCM a câştigat Trofeul "Maramureş"
HCM Baia Mare a cucerit ediţia a III-a a Trofeului "Maramureş" la handbal feminin după ce a învins în finală cu 31-30 (16-13) formaţia ungară DVSC Debrecen. Băimărencele au condus în prima repriză cu 4 goluri diferenţă (16-12), dar formaţia ungară a egalat după pauză (17-17 în minutul 34) şi chiar a condus în câteva rânduri cu un gol diferenţă.
Melinda Geiger a bombardat permanent poarta adversă, fiind principala marcatoare a finalei cu 11 goluri. Cu doar 20 de secunde înainte de final, la scorul 30-29, gazdele înscriu golul decisv prin Gabi Mihalschi. A mai rămas timp doar pentru reuşita lui Orbán Annamária şi rezultatul consemnat la finalul meciului a fost 31-30.
Astfel, formaţia antrenată de Ioan Băban şi-a luat revanşa pentru înfrângerea suferită în urmă cu o săptămână la turneul de la Cluj-Napoca.
HCM Baia Mare - DVSC Aquaticum Debrecen 31-30 (16-13)
Sala polivalentă din Baia Mare - 500 spectatori.
Au arbitrat: Octavian Fânaţă - Aurel Moldoveanu (Arad).
HCM: Cetăţeanu, Vulturar, Amaxinesei - Geiger 11, Buceschi 5, Rudics 4, Balint 3, Kovacs 3, Diniş-Vârtic 2, Negria 2, Mihalschi 1, Herman, Stoica, Klocza, Rouă, Bădiţă.
Antrenor : Ioan Băban.
DVSC: Vorozhtsova, Triffa, Kiss - Szücs 7, Micic 6, Nikolic 4, Orbán 4, Szabó 3, Latakaite 2, Benyáts 2, Csáki 2, Sütö, Hornyák, Nagy I., Stuparicova, Madai. Antrenori: Skaliczky Lászlo şi Varga Jozsef.
Cea mai bună jucătoare a turneului a fost declarată Carmen Buceschi, titlul de cel mai bun portar i-a revenit Tetianei Vorozhtsova (Debrecen), iar golgeteră a fost Loredana Mateescu (Tomis Constanţa) cu 25 de goluri marcate.
02 august 2007 Vedete de 24 de karate la Trofeul "Maramureş"
Ediţia a III-a a Trofeului "Maramureş" la handbal feminin va avea loc în 3 şi 4 august în Sala polivalentă din Baia Mare. Patru din cele şase echipe participante sunt înscrise în ediţia 2007-2008 a cupelor europene: HCM Baia Mare (în Cupa EHF), DVSC Aquaticum Debrecen, U Jolidon Cluj-Napoca (ambele în Cupa Cupelor) şi Tomis Constanţa (în Challenge Cup). Celelalte două formaţii invitate sunt HC Zalău şi Mureşul Tg. Mureş.
Formaţia ungară DVSC Debrecen are în componenţă cinci "straniere" (Nikolic şi Micic din Serbia, Stuparikova din Slovacia, Vorozhtsova din Ucraina şi Latakaite din Lituania), dar şi patru componente ale naţionalei de senioare a Ungariei (Szücs, Orbán, Nagy I. şi Triffa), iar antrenor a fost instalat în această vară Skaliczky Laszlo (care conduce şi destinele naţionalei masculine din ţara vecină).
Â La U Jolidon Cluj-Napoca va evolua Carmen Amariei Lungu, jucătoare transferată recent de la Slagelse (Danemarca), deţinătoarea Ligii Campionilor, precum şi alte trei handbaliste care au cochetat cu naţionala României: Mihaela Senocico Ani, Cristina Dogaru Cucuian şi Florina Bârsan.
Tomis Constanţa vine fără antrenorul Dumitru Muşi (plecat la naţionala de senioare), însă pe banca tehnică se va afla "secundul" acestuia Ion Puşcaşu. În echipa de la malul Mării Negre joacă, printre altele, Mihaela Ignat Pârâianu, Loredana Mateescu, Georgeta Năniţă Grigore şi Ramona Văduva Ştefan (foste "tricolore").
HC Zalău are în componenţă trei jucătoare din naţionala "mare", Tolnai, Crap şi Lazer, iar Mureşul Tg. Mureş vine cu un lot din care ies în evidenţă două componente ale lotului de tineret.
Trei dintre echipele participante au pe banca tehnică antrenori din Baia Mare: Gică Covaciu la U Jolidon Cluj-Napoca, Sorin Rădulescu la HC Zalău şi Ioan Băban la HC Municipal.
28 iulie 2007 De pe terenul de handbal în biserică
Sărbătoare la HCM Baia Mare. Fiul preşedintelui Nicolae Bud, Alexandru, s-a căsătorit cu Anca Pop. Cununia religioasă a avut loc la Catedrala "Sfânta Treime" din Baia Mare. Au fost prezente toate handbalistele din lot, alături de antrenorul Ioan Băban şi directorul sportiv Daniel Kotecz.
La masa festivă de la Restaurantul Carpaţi au participat doar reprezentanţi ai conducerii administrative şi sponsori ai clubului. Lui Băban şi Kotecz li s-a alăturat şi vicepreşedintele Florin Marinca.
Naşul mirilor a fost Liviu Moraru, director general al Regiei Autonome Monitorul Oficial, unul dintre sponsorii importanţi ai echipei băimărene.
La nuntă au mai fost prezenţi foarte mulţi politicieni (de diferite coloraturi politice) - inclusiv miniştri, reprezentanţi ai autorităţilor locale, prieteni şi rude ai mirilor sau părinţilor acestora. Atmosfera a fost întreţinută de Sorin Tănase, alături de artişti maramureşeni celebri (Angela Buciu, Titus Perşe, Dumitru Dobrican, Ioachim Făt şi alţii).
Conducerea clubului, jucătoarele şi întregul staff tehnic al echipei HCM le urează lui Anca şi Alexandru multă sănătate, fericire şi "Casă de piatră!".
28 iulie 2007 Magda Kovacs, cea mai bună jucătoare la turneul de la Cluj
HCM Baia Mare a început seria meciurilor de pregătire la Memorialul "Tiberiu Rusu" de la Cluj-Napoca (27-28 iulie). Băimărencele au învins Cetate Deva, au terminat la egalitate cu U Jolidon Cluj şi au pierdut în ultimele secunde în faţa echipei ungare DVSC Debrecen.
Organizatorii turneului au desemnat-o pe Magda Kovacs cea mai bună jucătoare a competiţiei.
Memorialul "Tiberiu Rusu" - ediţia I
Cluj-Napoca, 27-28 iulie 2007
HCM Baia Mare a jucat primele meciuri de verificare din sezonul 2007-2008 cu ocazia Memorialului "Tiberiu Rusu" de la Cluj-Napoca. În afara celor trei meciuri din cadrul turneului s-a mai disputat un joc între echipele de tineret de la HCM şi U Jolidon (câştigat de băimărence cu 31-25).
Din echipa antrenată de Giovanni Băban au lipsit Geta Diniş-Vârtic şi Gabi Mihalschi, ambele din cauza unor probleme medicale.
Lotul echipei HCM la turneul de la Cluj-Napoca: Cetăţeanu, Vulturar, Amaxinesei - Kovacs 15, Balint 15, Geiger 14, Negria 6, Rudics 6, Buceschi 5, Oşan 5, Rouă 5, Ferenţ 5, Herman 4, Stoica 4, Klocza 1, Bădiţă.
U Jolidon Cluj - DVSC Debrecen 24-25 (12-13)
HCM Baia Mare - CSM Cetate Deva 31-24 (16-10)
HCM Baia Mare - DVSC Debrecen 23-25 (11-11)
U Jolidon Cluj - CSM Cetate Deva 41-30 (21-15)
DVSC Debrecen - CSM Cetate Deva 32-24 (14-10)
U Jolidon Cluj - HCM Baia Mare 31-31 (15-13)
1. DVSC Debrecen 6 p (+ 11)
2. U Jolidon Cluj 3 p (+ 10)
3. HCM Baia Mare 3 p (+ 5)
4. CSM Cetate Deva 0 p (- 26)
Cea mai bună jucătoare: Magda Kovacs (HCM Baia Mare)
Cel mai bun portar: Tetiana Vorozhtsova (Debrecen)
Golgeteră: Florina Bârsan (U Jolidon Cluj)
25 iulie 2007 HCM la mare si la munte
Fetele de la HCM Baia Mare au început pregătirile pentru sezonul 2007-2008. Ele au efectuat în luna iulie două cantonamente, unul la mare (în staţiunea Mamaia) şi unul la munte (în staţiunea Ocna Şugatag).
Jucătoarele de la HCM Baia Mare şi-au reluat pregătirile pentru noul sezon în 2 iulie. După o săptămână de antrenamente, desfăşurate în Baia Mare, handbalistele antrenate de Ioan Băban au efectuat în perioada 8-16 iulie un cantonament pe Litoral, la Mamaia. Zilnic s-au desfăşurat câte două antrenamente. A fost timp şi pentru relaxare. Fetele s-au bronzat pe plaja din faţa Hotelului Flora, au jucat beach-volei şi s-au scăldat în piscină sau în Marea Neagră.
De la mare fetele s-au mutat la munte, în staţiunea maramureşeană Ocna Şugatag. Între 18 şi 25 iulie echipa băimăreană a fost cazată la Hotelul Salina, antrenamentele au avut loc atât în aer liber cât şi în sala de sport din Sighetu Marmaţiei.
În ziua liberă, duminică (22 iulie), delegaţia băimăreană a plecat la Mănăstirea Bârsana. Jucătoarele au vizitat mănăstirea, s-au rugat şi apoi au servit masa de prânz la invitaţia maicii stareţe Filofteia.
După amiază, chiar în faţa Hotelului Salina, s-a organizat un picnic pentru a fi sărbătorite două dintre jucătoarele născute în luna iulie: Gabi Mihalschi şi Carmen Buceschi. La mulţi ani!
20 iulie 2007 S-a definitivat programul de pregătire
HCM Baia Mare va participa în lunile iulie şi august la cinci turnee de pregătire. Patru dintre acestea sunt internaţionale. Prima apariţie în faţa propriilor suporteri va avea loc pe 3 şi 4 august, la ediţia a III-a a Trofeului "Maramureş".
Programul turneelor de pregătire
1. Memorialul "Tiberiu Rusu" de la Cluj-Napoca
(27-28 iulie)
Echipe participante: "U" Jolidon Cluj-Napoca, DVSC Debrecen (Ungaria), CSM Cetate Deva şi HCM Baia Mare.
2. Trofeul Maramureş - ediţia a III-a, Baia Mare
Echipe participante: Tomis Constanţa, HC Zalău, HCM Baia Mare (grupa A), DVSC Debrecen, "U" Jolidon Cluj-Napoca, CSM Sibiu (grupa B).
3. Turneul de la Zalău
(11-13 august)
Echipe participante: Oltchim Rm. Vâlcea, HCM Baia Mare, Tomis Constanţa şi HC Zalău.
4. Trofeul Maramureş - ediţia a IV-a, Baia Mare
(17-18 august)
Echipe participante: Rulmentul Braşov, Hódmezövásárhelyi NKC (Ungaria), HCM Baia Mare şi CSM Cetate Deva.
5. Turneul de la Debrecen
Echipe participante: Iuventa Michalovce (Slovacia), DHC Slavia Praga (Cehia), Oltchim Rm. Vâlcea - grupa A, RK Krim Mercator Ljubljana (Slovenia), DVSC Debrecen (Ungaria), HCM Baia Mare - grupa B.

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM